ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
'జన్ జాతీయ గౌరవ్ దివస్' సందర్భంగా గిరిజన సమాజాల అభివృద్ధికి తన నిబద్ధతను పునరుద్ఘాటించిన - డి.ఓ.టి.
వామ పక్ష తీవ్రవాద పథకం-I కింద 2,343 మొబైల్ టవర్లు ఏర్పాటు చేయడం జరిగింది.
ఈశాన్య ప్రాంత సమగ్ర టెలికాం అభివృద్ధి పథకం కింద 1,358 టవర్లు ఏర్పాటు చేయడం జరిగింది.
డిపార్ట్మెంట్ ఆఫ్ టెలికమ్యూనికేషన్స్  5.11.2022.0న జరుపుకుంటున్న ‘జంజాతీయ గౌరవ్ దివస్’ సందర్భంగా గిరిజన వర్గాల అభివృద్ధికి తన నిబద్ధతను పునరుద్ఘాటించింది. దేశంలోని గిరిజన జనాభాకు డి.ఓ.టి. టెలికాం కనెక్టివిటీని అందిస్తోంది. గణనీయమైన గిరిజన జనాభా ఉన్న ప్రాంతాల్లో, మౌలిక సదుపాయాలు కల్పించడంతోపాటు టెలికాం శాఖ, అనేక పథకాలను అమలు చేస్తోంది.
ఆంధ్రప్రదేశ్, బీహార్, ఛత్తీస్గఢ్, జార్ఖండ్, మహారాష్ట్ర, మధ్యప్రదేశ్, ఒడిశా, తెలంగాణ, ఉత్తరప్రదేశ్, పశ్చిమ బెంగాల్ వంటి రాష్ట్రాల్లో వామపక్ష తీవ్రవాదం  మొదటి దశ పథకం కింద 2,343 మొబైల్ టవర్లు ఏర్పాటు చేయడం జరిగింది. కాగా, ఎల్.డబ్ల్యూ.ఈ. రెండో దశ పథకం కింద మరో 2,542 మొబైల్ టవర్లను ఏర్పాటు చేస్తున్నారు.
ఈశాన్య ప్రాంత సమగ్ర టెలికాం అభివృద్ధి ప్రణాళిక  కింద అంటే, అస్సాం, మణిపూర్, అరుణాచల్ ప్రదేశ్, మేఘాలయ, మిజోరాం, నాగాలాండ్, సిక్కిం, త్రిపుర ప్రాంతాల్లో గతంలో మొబైల్ కనెక్టివిటీ కల్పించని గ్రామాల్లో 1,358 టవర్లు ఏర్పాటు చేయడం ద్వారా మొబైల్ కనెక్టివిటీ అందించడం జరుగుతోంది. అదనంగా, బంగ్లాదేశ్ సబ్-మెరైన్ కేబుల్ కంపెనీ లిమిటెడ్ , బంగ్లాదేశ్ నుండి కాక్స్ బజార్ / కౌకటా ద్వారా అగర్తలాకు ఇంటర్నెట్ కనెక్టివిటీ కోసం 20 జి.బి.పి.ఎస్. అంతర్జాతీయ బ్యాండ్-విడ్త్ ప్రారంభించబడింది.
ఆశావహ జిల్లాల పధకం కింద 7,789 కొత్త గ్రామాలను అనుసంధామం చేయాలని డి.ఓ.టి. ప్రణాళిక రూపొందిస్తోంది.
ఇంతవరకు మొబైల్ కనెక్టివిటీ కల్పించని 24,680 గ్రామాల్లో సంతృప్త పథకం కింద, 4-జి మొబైల్ సేవలను అందించడానికి, బి.ఎస్.ఎన్.ఎల్. ద్వారా ఒక ప్రాజెక్టు అమలు చేయడం జరుగుతోంది. వీటిలో చాలా మారుమూల, గ్రామీణ, సుదూర ప్రాంతాల్లో ఉన్న గ్రామాలు ఉన్నాయి. ఈ ప్రాజెక్టు 2023 డిసెంబర్ నాటికి పూర్తి కానుంది.
ఈ పథకాలన్నీ ప్రాజెక్టు ప్రాంతాల్లో నివసిస్తున్న పెద్ద సంఖ్యలో గిరిజనులకు ప్రయోజనం చేకూరుస్తాయి.
బొగ్గు మంత్రిత్వ శాఖ
గవర్నమెంట్ ఈ-మార్కెట్ప్లేస్  సేకరణల్లో అగ్రస్థానంలో బొగ్గు మంత్రిత్వ శాఖ
ప్రస్తుత ఆర్థిక సంవత్సరంలో జెమ్ ద్వారా రూ.23,798 కోట్లకు చేరుకున్న సేకరణలు
ఈ సంవత్సరం 1 బిలియన్ టన్నులకు పైగా బొగ్గు ఉత్పత్తిని సాధించాలన్న ప్రతిష్టాత్మక లక్ష్యాన్ని సాధించడానికి బొగ్గు మంత్రిత్వ శాఖ సంపూర్ణ పారదర్శక, సమయానుకూల నిర్ణయాలు తీసుకుంటోంది, వేగవంతమైన ప్రణాళికలను పాటిస్తోంది.
ప్రస్తుత ఆర్థిక సంవత్సరంలో సెప్టెంబర్ 14 నాటికి, జెమ్ ద్వారా చేసిన సేకరణలు ఆకట్టుకునే స్థాయిలో రూ.23,798 కోట్లకు చేరుకున్నాయి. దీంతో, 2023-24 ఆర్థిక సంవత్సరానికి నిర్దేశించుకున్న రూ.21,325 కోట్ల వార్షిక లక్ష్యాన్ని బొగ్గు మంత్రిత్వ శాఖ రెండో త్రైమాసికంలోనే అధిగమించింది. ఎఫ్వై 2022-23లో, బొగ్గు మంత్రిత్వ శాఖ  జెమ్ ద్వారా వస్తువులు & సేవల కోసం రూ.4000 కోట్లను లక్ష్యంగా పెట్టుకుంది. ఈ లక్ష్యాన్ని అధిగమించి, రూ.4,278 కోట్లకు చేరుకుంది, ఇది 107% సాధన రేటును సూచిస్తోంది. సాంకేతిక ఇబ్బందులను పరిష్కరించడానికి జెమ్ బృందం, సీఐఎస్ సేకరణ బృందం మధ్య నెలకొన్న పరస్పర సహకారం ద్వారా ఈ విజయం సాధ్యమైంది.
ప్రస్తుత ఆర్థిక సంవత్సరంలో సెప్టెంబర్ 14 నాటికి, కోల్ ఇండియా లిమిటెడ్, దాని అనుబంధ సంస్థలు రూ.23,363 కోట్లతో జెమ్ సేకరణల్లో ముఖ్య పాత్ర పోషించాయి. ఇది, 2023-24 ఆర్థిక సంవత్సరానికి నిర్దేశించుకున్న వాస్తవ లక్ష్యం కంటే 17% ఎక్కువ. ఈ విజయంతో, జెమ్ సేకరణల్లో కోల్ ఇండియా లిమిటెడ్ దేశంలోనే ప్రముఖ సీపీఎస్ఈగా అవతరించింది.
గవర్నమెంట్ ఈ-మార్కెట్ప్లేస్ను 2016 ఆగస్టులో ప్రారంభించారు. డిజిటలీకరణను స్వీకరించడం ద్వారా గత టెండర్ ప్రక్రియలను ఆధునీకరించడం, ప్రభుత్వ సేకరణల్లో సమగ్రత, పారదర్శకతను పెంచడం దీని లక్ష్యం. ప్రారంభమైన నాటి నుంచి ఈ ఏడు సంవత్సరాల్లో, బొగ్గు మంత్రిత్వ శాఖ ఈ డిజిటల్ పరివర్తన ప్రయత్నానికి మద్దతుగా నిలిచింది.
జెమ్ ద్వారా బొగ్గు మంత్రిత్వ శాఖ భారీ సేకరణలు చేపట్టింది. పారదర్శక, సమర్థవంతమైన సేకరణ ప్రక్రియలను సులభంగా మార్చడంలో ఈ వేదిక ప్రభావం, సామర్థ్యానికి ఇవి గుర్తులు. బొగ్గు మంత్రిత్వ శాఖకు చెందిన సీపీఎస్ఈలు జెమ్ను విస్తృతంగా వినియోగిస్తున్నాయి. మొత్తం సేకరణల వ్యవస్థను సరళీకృతం చేయడం, మెరుగుపరచడంలో జెమ్ విజయాన్ని ఇవి స్పష్టం చేస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
ప్రతి లక్ష జనాభాలో కోవిడ్ మరణాలు ప్రపంచంలో భారత్ లోనే అత్యల్పం
జూన్ 22న ప్రపంచ ఆరోగ్య సంస్థ జారీ చేసిన తాజా నివేదిక ప్రకారం భారతదేశంలో ప్రతి లక్షమంది జనాభాకూ నమోదైన కోవిడ్ మరణాల సంఖ్య బాగా తక్కువగా ఉంది. ప్రతి లక్ష మంది జనాభాలో భారత్ లో మరణాలు1.00 గా నమోదు కాగా ప్రపంచ సగటు దానికి ఆరు రెట్లు ఎక్కువగా 6.04 గా నమోదైంది. యుకె లో లక్ష జనాభాకు 63.13 కోవిడ్ కేసులు నమోదయ్యాయి. స్పెయిన్ లో 60.60, ఇటలీలో 57.19, అమెరికాలో 36.30 చొప్పున నమోదయ్యాయి.
ఇలా భారత్ లో కోవిడ్ మరణాలు తక్కువగా ఉండటానికి కారణం ఇక్కడ తీసుకున్న ముందస్తు జాగ్రత్తలు, గుర్తించటానికి పరీక్షలు జరపటం, చికిత్స చేయటం, నివారించటంలో కేంద్ర ప్రభుత్వంతోబాటు రాష్టాలు, కేంద్రపాలిత ప్రాంతాలు అనుసరించిన సానుకూల విధానమే కారణం.
కోవిడ్-19 నుంచి కోలుకుంటున్నవారి శాతం క్రమంగా పెరుగుతూ వస్తోంది. బాధితులలో కోలుకున్నవారి శాతం 56.38% % కు చేరింది. ఇప్పటివరకు 2,48,189 మంది పూర్తిగా కోలుకున్నారు. గడిచిన 24 గంటల్లో మొత్తం 10,994 మంది కోవిడ్-19 బాధితులు కోలుకున్నారు.
ప్రస్తుతం చికిత్స పొందుతున్నవారి సంఖ్య 1,78,014. వీరందరికీ వైద్యుల పర్యవేక్షణలో చికిత్స కొనసాగుతోంది.
ప్రభుత్వ లేబరేటరీల సంఖ్య ఇప్పుడు 726 కి చేరుకోగా ప్రైవేట్ లాబ్స్ సంఖ్య 266 కి పెరిగింది. దీంతో మొత్తం లాబ్స్ సంఖ్య 992 అయింది. ఆ వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 553 
ట్రూ నాట్ ఆధారిత పరీక్షల లాబ్స్ : 361 
సిబినాట్ ఆధారిత పరీక్షల లాబ్స్: 78 
గడిచిన 24 గంటల్లో 1,87,223 శాంపిల్స్ పరీక్షించారు. ఇప్పటివరకు మొత్తం పరీక్షించిన శాంపిల్స్ సంఖ్య 71,37,716 కు చేరింది
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
ఆరోగ్య, కుటుంబ సంక్షేమ మంత్రిత్వ శాఖ
న్యూఢిల్లీలో జరిగే స్వాతంత్ర్య దినోత్సవ వేడుకలకు వివిధ రంగాలకు చెందిన ప్రత్యేక అతిథులను ఆహ్వానం
- మేటిగా వెలుగొందుతున్న గ్రామాల సర్పంచ్లు, ఉపాధ్యాయులు, నర్సులు, రైతులు, మత్స్యకారులు స్వాతంత్ర్య దినోత్సవ వేడుకలకు హాజరు కావాల్సిందిగా ఆహ్వానం
- ఎర్రకోటలో ప్రత్యేక అతిథులుగా స్వాతంత్య్ర దినోత్సవ వేడుకలను వీక్షించనున్న హర్యానాకు చెందిన ముగ్గురు నర్సులు
- సవితా రాణి, చే సత్కరించారు.
- కోవిడ్-19 సంక్షోభ సమయంలో అత్యుత్తమ సేవలకు గాను నర్సింగ్ డే సందర్భంగా
ద్రౌపది ముర్ము చేతుల మీదుగా సత్కారం అందుకున్న సవితా రాణి ఢిల్లీలో స్వాతంత్ర్య దినోత్సవ వేడుకలకు ఆహ్వానించబడ్డారు
ఆగస్టు 15, 2023న చారిత్రక ఎర్రకోటలో జరిగే స్వాతంత్య్ర దినోత్సవ వేడుకల్లో భాగంగా మేటిగా వెలుగొందుతున్న గ్రామాల సర్పంచ్లు, ఉపాధ్యాయులు, నర్సులు, రైతులు, మత్స్యకారులు మొదలుకొని వివిధ రంగాలకు చెందిన ప్రత్యేక అతిథులు వేడుకల్లో పాల్గొనేందుకు ఆహ్వానించబడ్డారు. హర్యానా రాష్ట్రానికి చెందిన 3 నర్సులు ఆగస్ట్ 15, 2023న ఢిల్లీలోని చారిత్రాత్మక ఎర్రకోటలో స్వాతంత్ర్య దినోత్సవ వేడుకలను ప్రత్యేక అతిధులుగా ఆహ్వానించబడ్డారు. ఐకానిక్ స్మారక చిహ్నం యొక్క ప్రాకారాల నుండి దేశాన్ని ఉద్దేశించి ప్రధాన మంత్రి శ్రీ నరేంద్ర మోదీ చేసే ప్రసంగాన్ని వినడానికి.. ఆహ్వానించబడిన దాదాపు 1,800 మంది వ్యక్తులలో యాభై మంది నర్సులు, వారి కుటుంబ సభ్యులు కూడా ఉన్నారు. భారతదేశ వ్యాప్తంగా అన్ని వర్గాల ప్రజలను ఆహ్వానించి, వేడుకల్లో భాగస్వామ్యమయ్యేలా చొరవను ప్రభుత్వం ‘జన్ భగీదరి’ విజన్కు అనుగుణంగా తీసుకుంది. వేడుకలను చూసేందుకు ఆహ్వానించబడిన 50 మంది నర్సులలో ముగ్గురు నర్సులు హర్యానాకు చెందినవారు. ఇందులో
హర్యానాలోని ఫరీదాబాద్లో బాద్షా ఖాన్ సివిల్ హాస్పిటల్ బ్లడ్ బ్యాంక్లో నర్సింగ్ ఆఫీసర్గా పనిచేస్తున్న సవితా రాణి కూడా ఉన్నారు. కేంద్ర ప్రభుత్వ ఆహ్వానం అందిన నేపథ్యంలో హర్యానాలోని ఫరీదాబాద్లో డిడి న్యూస్తో మాట్లాడుతూ తమకు ఆహ్వానం అందడం తనకు తన కుటుంభ సభ్యులలకు ఆసుపత్రి సిబ్బంది సంతోషంగా ఉందన్నారు. దీనిని తాము గౌరవంగా భావిస్తున్నామని తెలిపారు. ఈ చొరవను అభినందించారు. ఈ గొప్ప సందర్భంగా ఒక భాగమని తెలిపారు. సవితా రాణి గతంలో కూడా రాష్ట్రపతి శ్రీమతి ద్రౌపది ముర్ము చేతుల మీదుగా సత్కరించబడ్డారు. కోవిడ్-19 సంక్షోభ సమయంలో ఆమె చేసిన అత్యుత్తమ సేవకు గుర్తింపుగా నర్సింగ్ డే సందర్భంగా ద్రౌపది ముర్ము సవితా రాణిని సత్కరించారు.
ప్రధాన మంత్రి కార్యాలయం
పర్యావరణ సంబంధిసంకటాల ను మరియు సవాళ్ళ ను పరిష్కరించడం కోసం చేపట్టవలసిన చర్యల ను తక్షణం పెంచాలంటూజి-20 సభ్యత్వ దేశాలు కట్టుబడినందుకు కృతజ్ఞతను వ్యక్తం చేసిన ప్రధాన మంత్రి
జలవాయు పరివర్తన సహా పర్యావరణం సంబంధి సంకటాల ను మరియు సవాళ్ళ ను పరిష్కరించడానికి ఉద్దేశించినటువంటి కార్యాచరణ ను తక్షణం ముమ్మరం చేయడం కోసం జి-20 సభ్యత్వ దేశాలు కంకణం కట్టున్నాయంటూ పర్యావరణం, అడవులు & జలవాయు పవర్తన శాఖ కేంద్ర మంత్రి శ్రీ భూపేందర్ యాదవ్ ఒక వ్యాసాన్ని వ్రాయగా, ప్రధాన మంత్రి శ్రీ నరేంద్ర మోదీ ఈ విషయమై కృతజ్ఞతల ను వ్యక్తం చేశారు.
పర్యావరణం, అడవులు & జలవాయు పవర్తన శాఖ కేంద్ర మంత్రి శ్రీ భూపేందర్ యాదవ్ ఎక్స్ మాధ్యం లో పెట్టిన ఒక పోస్ట్ ను ప్రధాన మంత్రి శేర్ చేస్తూ,
‘‘దిల్లీ డిక్లరేశను ను ప్రకటించడం ద్వారా, జి-20 సభ్యత్వ దేశాలు జలవాయు పరివర్తన సహా పర్యావరణ సంబంధి సంకటాల కు మరియు సవాళ్ళ కు పరిష్కారాల ను కనుగొనే కార్యాల లో ‘తక్షణ చొరవలు’ తీసుకోవాలన్న నిబద్ధత ను చాటుకొన్నాయంటూ పర్యావరణం శాఖ కేంద్ర మంత్రి శ్రీ భూపేందర్ యాదవ్ వివరించారు.’’ అని పేర్కొన్నారు.
(
హోం మంత్రిత్వ శాఖ
కోవిడ్-19 లాక్డౌన్ నేపథ్యంలో నిత్యవసర వస్తువుల లభ్యత నిర్థారణకు ఎసెన్షియల్ కమోడిటీస్  చట్టంలోని నిబంధనల్ని వినియోగించండి
రాష్ర్టాలకు సూచిస్తూ లేఖ రాసిన కేంద్ర హోం మంత్రత్వ శాఖ కార్యదర్శి
కోవిడ్-19 వైరస్ కట్టడి చర్యల్లో భాగంగా దేశ వ్యాప్తంగా లాక్డౌన్ అమలవుతున్న నేపథ్యంలో నిత్యవసర వస్తువుల లభ్యతకు ఎలాంటి కొరత రాకుండా తగిన చర్యలు తీసుకోవాలని కేంద్ర హోం మంత్రిత్వ శాఖ రాష్ట్రాలకు సూచించింది. నిత్యవసర వస్తువుల లభ్యత సజావుగా సాగేందుకు గాను అన్ని చర్యలు చేపట్టాలని కోరుతూ కేంద్ర హోం శాఖ కార్యదర్శి అజయ్ కుమార్ భల్లా రాష్ట్రాల ప్రధాన కార్యదర్శులకు లేఖ రాశారు. ఇందుకు గాను అవసరమైతే ఎసెన్షియల్ కమోడిటీస్  చట్టం-1955 లోని నిబంధనలను కఠినంగా అమలులోకి తేవాలని సూచించారు. ఈ చర్యలలో భాగంగా కృత్రిమ కొరతను నివారించేందుకు స్టాక్ పరిమితులను నిర్ణయించడం, ధరలను నియంత్రించడం, ఉత్పత్తిని పెంచడం, డీలర్ల ఖాతాల తనిఖీ చేయడంతో పాటు ఇతర చర్యలను చేపట్టాలని హోం శాఖ రాష్ట్రాలకు సూచించింది. తగినంత కార్మికుల లభ్యత లేకపోవడంతో పాటు వివిధ కారణాల వల్ల ఉత్పత్తి నష్టం జరుగుతున్నట్టుగా నివేదికలు వస్తున్నాయని ఈ పరిస్థితుల్లో వస్తువుల అక్రమంగా నిల్వ చేయడం, బ్లాక్ మార్కెటింగ్, అక్రమ లాభదాయకత వంటి వివిధ అనూహ్య కార్యకలాపాలకు వ్యాపారులు పాల్పడవచ్చని.. దీని వల్ల భారీగా ధరలు పెరిగే అవకాశం ఉందని హోం శాఖ అభిప్రాయపడింది. ఈ నేపథ్యంలో సరసమైన ధరలకు ప్రజలకు పెద్ద మొత్తంలో నిత్యవసర వస్తువుల లభ్యత ఉండేలా తగిన చర్యలు చేపట్టాలని హోం శాఖ రాష్ట్రాలను కోరింది. అంతకుముందు, హోం మంత్రిత్వ శాఖ దేశ విపత్తు నిర్వహణ చట్టం క్రింద ఆదేశాలను జారీ చేస్తూ ఆహార పదార్థాలు, మందులు, వైద్య పరికరాలు వంటి అవసరమైన వస్తువులకు సంబంధించిన తయారీ, ఉత్పత్తి, సరఫరాతో పాటు రవాణా కార్యకలాపాలకు లాక్డౌన్ కాలంలోనూ అనుమతులు ఇచ్చిన సంగతి తెలిసిందే. దీనికి తోడు, ఈసీ చట్టం - 1955 కింద ఉత్తర్వులు జారీ చేయడానికి రాష్ట్రాలు / కేంద్ర పాలిత ప్రాంతాలకు జూన్ 30, 2020 వరకు అధికారాన్ని ఇస్తున్నట్టుగా వినియోగదారుల వ్యవహారాలు ఆహార మరియు ప్రజా పంపిణీ మంత్రిత్వ శాఖ తెలిపింది. దీంతో లాక్డౌన్ వేళ తక్షణ ఆదేశాల జారీకి ఇకపై కేంద్ర ప్రభుత్వం సమ్మతి కోసం రాష్ట్రాలు వేచి చేడాల్సిన అవసరం లేకుండా పోతుంది. ఈసీ చట్టం కింద పేర్కొన్న అక్రమ చర్యలకు పాల్పడిన వారికి ఏడేండ్ల జైలు శిక్ష లేదా జరిమానా విధించే ఆస్కారం ఉంది. లేదంటే రెండింటినీ విధించేలా కూడా చట్టం వెసులుబాటును కల్పిస్తోంది. బ్లాక్ / మార్కెటింగ్ నివారణ మరియు ఎసెన్షియల్ కమోడిటీస్ సరఫరా నిర్వహణ చట్టం-1980 కింద నేరస్థులను నిర్బంధించే అంశాన్ని కూడా రాష్ట్ర / కేంద్రపాలిత ప్రభుత్వాలు అవసరమనుకుంటే పరిగణించే వీలుందని తెలిపింది.
(
ఈశాన్య ప్రాంత అభివృద్ధి మంత్రిత్వ శాఖ
మణిపూర్కు నిధులు కేటాయింపు
వివిధ పథకాల కింద ప్రాజెక్ట్ల అమలుకు మణిపూర్కు రూ.363.14 కోట్ల విడుదల
ఈశాన్య ప్రాంత అభివృద్ధి మంత్రిత్వ శాఖ  పథకాల నిధుల కేటాయింపులను మణిపూర్తో సహా ఏ ఇతర ఈశాన్య రాష్ట్రంలోని కొండలు, లోయ ప్రాంతాలుగా విభజించి అందించడం లేదని ప్రభుత్వం స్పష్టం చేసింది. ఎం.డి.ఒ.ఎన్.ఇ.ఆర్ మరియు నార్త్ ఈస్టర్న్ కౌన్సిల్  యొక్క వివిధ పథకాల కింద ప్రాజెక్ట్ల అమలు కోసం మొత్తం రూ.363.14 కోట్లు మణిపూర్కు విడుదల చేయబడ్డాయి, వీటిలో రూ.114.99 కోట్లు 2020-21లో విడుదలయ్యాయి; 2021-22లో రూ.145.24 కోట్లు; 2022-23లో రూ.65.18 కోట్లు; మరియు 2023-24లో  రూ.37.73 కోట్లు విడుదలయ్యాయి. 30 జూన్, 2023 నాటికి, నార్త్ ఈస్ట్ స్పెషల్ ఇన్ఫ్రాస్ట్రక్చర్ డెవలప్మెంట్ స్కీమ్ కింద రూ.4.55 కోట్ల యుటిలైజేషన్ సర్టిఫికెట్లు పెండింగ్లో ఉన్నాయి; నాన్-లాప్సబుల్ సెంట్రల్ పూల్ ఆఫ్ రిసోర్సెస్-స్టేట్ పథకం కింద రూ.54.59 కోట్ల యుటిలైజేషన్ సర్టిఫికెట్లు పెండింగ్లో ఉన్నాయి; హిల్ ఏరియా డెవలప్మెంట్ ప్రోగ్రామ్ కింద రూ.9.46 కోట్ల యుటిలైజేషన్ సర్టిఫికెట్లు పెండింగ్లో ఉన్నాయి. ఇది కాకుండా, ఎన్ఈసీ పథకాల కింద రూ.8.36 కోట్ల యుటిలైజేషన్ సర్టిఫికెట్లు పెండింగ్లో ఉన్నాయి మరియు ఈశాన్య రోడ్ సెక్టార్ డెవలప్మెంట్ స్కీమ్  కింద రూ.26.15 కోట్ల యుటిలైజేషన్ సర్టిఫికెట్లు 2023 మార్చి 31 వరకు పెండింగ్లో ఉన్నాయి. రాష్ట్ర ప్రభుత్వాలు/అమలుచేసే ఏజన్సీలతో  రెగ్యులర్ సమావేశం ద్వారా ఖర్చుల వేగం మరియు నిధుల వినియోగంతో సహా ప్రాజెక్టుల పురోగతిని పర్యవేక్షిస్తారు; సెంట్రల్ నోడల్ ఏజెన్సీ సిస్టమ్ మరియు పబ్లిక్ ఫైనాన్షియల్ మేనేజ్మెంట్ సిస్టమ్పై ఐఏల బోర్డింగ్లో, ఎగ్జిక్యూటింగ్ ఏజెన్సీలకు నిధుల నిజ సమయ బదిలీ కోసం పర్యవేక్షణ ఉంటోందని కేంద్ర ఈశాన్య ప్రాంత అభివృద్ధి మంత్రిత్వ శాఖ మంత్రి శ్రీ జి. కిషన్ రెడ్డి ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
భూ శా స్త్ర మంత్రిత్వ శాఖ
నైరుతి బంగాళాఖాతం దాని పరిసరఆగ్నేయ ప్రాంతంలో తీవ్ర వాయుగుండం

ఆగ్నేయ బంగాళాఖాతంలో సోమవారం ఏర్పడిన వాయుగుండం పశ్చిమ దిక్కుగా కదిలి వాయవ్య, ఆగ్నేయ బంగాళాఖాతంలో మంగళవారం ఉదయం 5.30 గంటలకి తీవ్ర వాయుగుండంగా మారింది.
ఇది మరింత తీవ్రమై రానున్న 24 గంటలలో తుపానుగా మారుతుంది.
దక్షిణ తమిళనాడు లో డిసెంబర్ 2, 3 తేదీలలో కొన్ని ప్రాంతాలలో అతి భారీ వర్షాలు
ఆగ్నేయ బంగాళాఖాతంలో సముద్రం అల్లకల్లోలం
డిసెంబర్ 1 నుంచి 4వ తేదీవరకు చేపల వేట వద్దు.. వాతావరణశాఖ హెచ్చరిక
హైదరాబాద్ డిసెంబర్ 1 ;సోమవారం ఆగ్నేయ బంగాళాఖాతంలో ఏర్పడిన వాయుగుండం పశ్చిమ దిక్కుగా కదిలి వాయవ్య, ఆగ్నేయ బంగాళాఖాతంలో మంగళవారం ఉదయం 5.30 గంటల ప్రాంతంలో తీవ్ర వాయుగుండంగా మారిందని భారత వాతావరణ శాఖ ప్రకటించింది. ట్రింకోమలై కు ఆగ్నేయ దిశలో 500 కిలోమీటర్ల దూరంలోను కన్యాకుమారి కి తూర్పు-ఆగ్నేయ దిశలో 900 కిలోమీటర్ల దూరంలో ఇది ఈ రోజు ఉదయం 8.30 గంటలకి కేంద్రీకృతమై ఉంది .
ఇది రానున్న 24 గంటలలో తుపానుగా మారే అవకాశం ఉంది. పశ్చిమ వాయవ్య దిశలో కదిలి ట్రింకోమలీ వద్ద డిసెంబర్ రెండవ తేదీ సాయంకాలం / రాత్రి తీరం దాటే అవకాశం ఉంది. ఆ తరువాత ఇది పశ్చిమ దిశలో ప్రయాణించి గల్ఫ్ అఫ్ మన్నార్ , పక్కనే వున్న కామోరిన్ ప్రాంతంలో డిసెంబర్ మూడవ తేదీ ఉదయం ప్రవేశించి పశ్చిమ దిశ లో దక్షిణ తమిళనాడు తీరం వైపు సాగుతుంది.
ఇది ప్రయాణించే మార్గం, తీవ్రత కింద పొందుపరచబడ్డాయి.
|
|
Date/Time
|
|
Position

|
|
Maximum sustained surface
wind speed 
|
|
Category of cyclonic disturbance
|
|
01.12.20/0830
|
|
7.8/85.7
|
|
50-60 gusting to 70
|
|
Deep Depression
|
|
01.12.20/1130
|
|
7.9/85.3
|
|
55-65 gusting to 75
|
|
Deep Depression
|
|
01.12.20/1730
|
|
8.1/84.6
|
|
60-70 gusting to 75
|
|
Cyclonic Storm
|
|
01.12.20/2330
|
|
8.3/83.9
|
|
65-75 gusting to 85
|
|
Cyclonic Storm
|
|
02.12.20/0530
|
|
8.4/83.2
|
|
75-85 gusting to 95
|
|
Cyclonic Storm
|
|
02.12.20/1730
|
|
8.6/81.7
|
|
75-85 gusting to 95
|
|
Cyclonic Storm
|
|
03.12.20/0530
|
|
8.7/80.3
|
|
65-75 gusting to 85
|
|
Cyclonic Storm
|
|
03.12.20/1730
|
|
8.7/79.3
|
|
70-80 gusting to 90
|
|
Cyclonic Storm
|
|
04.12.20/0530
|
|
8.5/78.5
|
|
70-80 gusting to 90
|
|
Cyclonic Storm
రహదారి రవాణా, హైవేల మంత్రిత్వ శాఖ
వాహనాలకు హైడ్రోజన్ ఇంధనం
దేశంలో వాహనాలు నడపడానికి ఒక ఇంధనంగా హైడ్రోజన్ ను ఉపయోగించడాన్ని అనుమతిస్తూ, కేంద్ర రోడ్డు రవాణా, రహదారుల మంత్రిత్వ శాఖ, 2016 సెప్టెంబర్, 16వ తేదీన జి.ఎస్.ఆర్. 889 ఆదేశాలను జారీ చేసింది. ఇంటర్నల్ కంబ్యూషన్ ఇంజన్ కోసం వినియోగించే హైడ్రోజన్ కు అవసరమైన లక్షణాలను నోటిఫికేషన్ కు జత చేసిన అనుబంధం IV-డబ్ల్యూ. లో పేర్కొనడం జరిగింది. 2020 సెప్టెంబర్, 25వ తేదీన విడుదల చేసిన జి.ఎస్.ఆర్. 585 ఆదేశాల ద్వారా ఈ మంత్రిత్వ శాఖ, సి.ఎన్.జి.  తో 18 శాతం హైడ్రోజన్ మిశ్రమాన్ని తెలియజేయబడింది. 2020 సెప్టెంబర్, 23వ తేదీన జారీ చేసిన జి.ఎస్.ఆర్. 579 ద్వారా, ఈ మంత్రిత్వ శాఖ, హైడ్రోజన్ ఫ్యూయల్ సెల్ వాహనాలు, దాని భాగాలకు సంబంధించి భద్రతా నిబంధనలను పేర్కొంది.
నూతన మరియు పునరుత్పాదక ఇంధన మంత్రిత్వ శాఖ, హైడ్రోజన్ ఆధారిత రవాణా మరియు ఇంధన కణాల అభివృద్ధి తో సహా పునరుత్పాదక శక్తి యొక్క వివిధ అంశాల్లో పరిశోధనలకు మద్దతు ఇవ్వడానికి పునరుత్పాదక ఇంధన పరిశోధన, సాంకేతిక అభివృద్ధి కార్యక్రమాన్ని అమలు చేస్తోంది.
హైడ్రోజన్ మరియు ఇంధన కణాల పై కొనసాగుతున్న ఆర్. & డి. ప్రాజెక్టులు ఈ క్రింది విధంగా ఉన్నాయి:-
i. బెంగుళూరులోని ఇండియన్ ఇన్స్టిట్యూట్ ఆఫ్ సైన్స్ బయోమాస్ గ్యాసిఫికేషన్ ద్వారా అధిక స్వచ్ఛత కలిగిన హైడ్రోజన్ ఉత్పత్తి కోసం ఉత్పత్తి కర్మాగారాన్ని ఏర్పాటు చేసింది.
ii. చెన్నై లోని ఏ.ఆర్.సి.ఐ. సెంటర్ ఫర్ ఫ్యూయల్ సెల్ టెక్నాలజీస్, 20 కిలో వాట్ పి.ఈ.ఎం. ఫ్యూయల్ సెల్ స్టాక్ లను ఉత్పత్తి చేయడానికి ఇంటిగ్రేటెడ్ ఆటోమేటెడ్ మ్యానుఫ్యాక్చరింగ్ లైన్ ను ఏర్పాటు చేస్తోంది.
iii. ఫోటో ఎలెక్ట్రో కెమికల్ స్ప్లిటింగ్ నీటి ద్వారా హైడ్రోజన్ ఉత్పత్తికి సంబంధించిన నూతన పదార్థాలను, దయాల్-బాగ్ విద్యాసంస్థ, అభివృద్ధి చేసింది. 2021లో ఈ ప్రాజెక్టు కింద అభివృద్ధి చేసిన పదార్థాలకు రెండు పేటెంట్లు మంజూరు చేయడం జరిగింది.
iv. హైడ్రోజన్ ఇంధనంపై సెంటర్ ఆఫ్ ఎక్సలెన్స్ ని స్థాపించే ప్రాజెక్టు కింద, గుర్గావ్ లోని జాతీయ సౌర ఇంధన సంస్థ, హైడ్రోజన్ ఇంధన వాహనాలతో సహా వివిధ అప్లికేషన్లను ప్రదర్శించడానికి వీలుగా, గ్రీన్ హైడ్రోజన్ ఉత్పత్తి సామర్థ్యాన్ని పెంపొందించడానికి అవసరమైన ఎలక్ట్రోలైజర్ తో పాటు, ఇతర పరికరాలను సేకరించింది.
కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఈ రోజు రాజ్యసభకు లిఖిత పూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
ప్రధాన మంత్రి కార్యాలయం
శ్రీశ్రీశ్రీ శివకుమార్ స్వామి జయంతి సందర్భంగా ఆయనకు నివాళులర్పించిన ప్రధానమంత్రి
ప్రధానమంత్రి శ్రీ నరేంద్ర మోదీ , శ్రీశ్రీశ్రీ శివకుమర స్వామి జయంతి సందర్భంగా ఆయనకు నివాళులర్పించారు.
(శ్రీశ్రీశ్రీ శివకుమార స్వామికి ఆయన జయంతి సందర్భంగా నివాళులు. సమాజానికి ఆయన చేసిన సేవలు ప్రేరణ గా నిలుస్తాయని ప్రధానమంత్రి అన్నారు.లుస్తాయని ప్రధానమంత్రి అన్నారు.
ప్రధాన మంత్రి కార్యాలయం
కర్నాటక లోని మండ్య ను ఇటీవల తాను సందర్శించినప్పటి దృశ్యాల ను శేర్ చేసినప్రధాన మంత్రి
అభివృద్ధి తాలూకు ఒక పవర్ హౌస్ గా కర్నాటకఉంటూ, అనేకరంగాల లో దేశాని కి తోడ్పాటు ను అందిస్తోంది: ప్రధాన మంత్రి
ప్రధాన మంత్రి శ్రీ నరేంద్ర మోదీ కర్నాటక లోని మండ్య ను తాను ఇటీవల సందర్శించినప్పటి దృశ్యాల ను శేర్ చేస్తూ, మండ్య ఆశ్చర్యం కలిగిస్తోందన్నారు. ప్రజల ఆప్యాయత ను ఎల్లప్పటికీ మది లో పదిల పరచుకొనేటటువంటిది ఆయన పేర్కొన్నారు.
కర్నాటక లోని మండ్య నుండి పార్లమెంట్ సభ్యురాలు గా ఉన్న శ్రీమతి సుమలత అంబరీష్ ట్వీట్ కు ప్రధాన మంత్రి ప్రతిస్పందిస్తూ -
‘‘మండ్య ఆశ్చర్యాన్ని కలిగిస్తోంది. ప్రజల ఆప్యాయత ఎప్పటికీ మది లో పదిల పరచుకొనేటటువంటిది.’’ అని పేర్కొన్నారు.
Furthermore responding to the tweet by a citizen, Rangaraj Bindiganavile, the Prime Minister said;
దీనికి తోడు, ఒక పౌరుడు శ్రీ రంగరాజ్ బిందిగణవిలె చేసిన ట్వీట్ కు కూడా ప్రధాన మంత్రి ప్రతిస్పందిస్తూ -
‘‘అభివృద్ధి యొక్క పవర్ హౌస్ గా కర్నాటక ఉంటూ, అనేక రంగాల లో దేశాని కి తోడ్పాటు ను ఇస్తోంది. ఈ గొప్ప రాష్ట్రం యొక్క ప్రజల కు సేవ చేయడం అనేది ఒక గౌరవం.’’ అని పేర్కొన్నారు.
ప్రధాన మంత్రి కార్యాలయం
అసమ్ లోని కొన్నిప్రాంతాల లో వరద స్థితి పై ఆ రాష్ట్ర ముఖ్యమంత్రి తో మాట్లాడిన ప్రధాన మంత్రి
అసమ్ రాష్ట్రం లో కొన్ని ప్రాంతాల లో వరద స్థితి ని గురించి ఆ రాష్ట్ర ముఖ్యమంత్రి శ్రీ హిమంత బిశ్వ శర్మ తో ప్రధాన మంత్రి శ్రీ నరేంద్ర మోదీ మాట్లాడారు. వరద తీవ్రత ను తగ్గించడం కోసం కేంద్రం పక్షాన చేతనైన అన్ని విధాలు గాను మద్దతు ను ఇవ్వడం జరుగుతుందని కూడా ప్రధాన మంత్రి హామీ ని ఇచ్చారు.
‘‘అసమ్ ముఖ్యమంత్రి శ్రీ @himantabiswa తో మాట్లాడాను; రాష్ట్రం లో కొన్ని ప్రాంతాల లో తలెత్తిన వరద స్థితి ని గురించి సమగ్రం గా సమీక్షించడమైంది. వరద స్థితి ప్రభావాన్ని తగ్గించడం కోసం కేంద్రం వైపు నుంచి సాధ్యమైన అన్ని రకాలు గాను సాయపడడం జరుగుతుందని హామీ ని ఇవ్వడమైంది. ప్రభావిత ప్రాంతాల లో నివసిస్తున్న వారందరు సురక్షితం గా, క్షేమం గా ఉండాలి అనినేను ప్రార్థిస్తున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2021-22లో పంపిణీ కోసం 6.07 లక్షల టన్నుల చిరుధాన్యాలు సేకరించిన రాష్ట్రాలు/యుటిలు
కేంద్ర వినియోగదారుల వ్యవహారాలు, ఆహారం, ప్రజాపంపిణీ మంత్రిత్వ శాఖ సహాయ మంత్రి శ్రీమతి సాధ్వి నిరంజన్ జ్యోతి ఈరోజు రాజ్యసభలో లిఖితపూర్వక సమాధానంలో వ్యవసాయ, రైతుల సంక్షేమం శాఖ 2022-23 ఆహార ధాన్యాల ఉత్పత్తి 2వ అడ్వాన్స్ అంచనాల ప్రకారం, మొత్తం ఆహారధాన్యాల ఉత్పత్తి 3235.54 లక్షల టన్నులుగా అంచనా వేశామని వెల్లడించారు. అందులో చిరుధాన్యాల ఉత్పత్తి 159.09 లక్షల టన్నులు  ఉంటుందన్నారు. రాష్ట్ర ప్రభుత్వాలు ఖరీఫ్ మార్కెటింగ్ సీజన్ 2021-22లో 6.07 లక్షల టన్నుల మిల్లెట్స్ టార్గెటెడ్ పబ్లిక్ డిస్ట్రిబ్యూషన్ సిస్టమ్ /ఇంటిగ్రేటెడ్ చైల్డ్ డెవలప్మెంట్ సర్వీసెస్ / ప్రధాన మంత్రి పోషణ్ శక్తి నిర్మాణ్  కింద పంపిణీ చేసేందుకు సేకరించాయి.
జాతీయ ఆహార భద్రతా చట్టం, 2013 ప్రకారం, “ఆహార ధాన్యాలు” అనే పదాన్ని బియ్యం, గోధుమలు లేదా ముతక ధాన్యాలు లేదా వాటి ఏదైనా సమ్మేళనం అటువంటి నాణ్యతా నిబంధనలకు అనుగుణంగా భావిస్తారు. చట్టం ప్రకారం మిల్లెట్లకు నిర్దిష్ట నిబంధన లేదు. అయితే, ఎన్ ఎఫ్ ఎస్ ఏ కింద కవర్ అయిన లబ్ధిదారులలో పోషకాహార స్థాయిని మెరుగుపరచడానికి, అన్ని రాష్ట్రాలు/యూటీలు మిల్లెట్లను సేకరించి ఎన్ ఎఫ్ ఎస్ ఏ లబ్ధిదారులకు స్థానిక వినియోగ ప్రాధాన్యతల ప్రకారం మరియు ఎప్పటికప్పుడు ప్రభుత్వం జారీ చేసే మార్గదర్శకాల ప్రకారం పంపిణీ చేయాలని కోరారు.
మిల్లెట్లోని పోషక విలువలను గుర్తించి, మిల్లెట్ల వినియోగం గ్రామీణ, పట్టణ ప్రాంతాల్లోని పిల్లలు మరియు మహిళల్లో కీలక పోషకాహార పారామితులను గణనీయంగా మెరుగుపరుస్తుంది అనే వాస్తవాన్ని గుర్తించి, మిల్లెట్ సాగును ప్రోత్సహించడానికి భారత ప్రభుత్వం జాతీయ ఆహార భద్రతా మిషన్ కింద ఒక ఉప-మిషన్ను రూపొందించింది. టార్గెటెడ్ పబ్లిక్ డిస్ట్రిబ్యూషన్ సిస్టమ్ లో చేర్చడం జరిగింది, రాష్ట్రాలు/యుటిల ద్వారా ముతక ధాన్యాల సేకరణ, నిల్వ , పంపిణీ వికేంద్రీకృత సేకరణ  విధానంలో జరుగుతుంది.
గత ఐదేళ్లలో మిల్లెట్ల ఉత్పత్తి:
|
|
క్రమ సంఖ్య
|
|
సంవత్సరం
|
|
ఉత్పత్తి
|
|
1
|
|
2017-18
|
|
164.36
|
|
2
|
|
2018-19
|
|
137.11
|
|
3
|
|
2019-20
|
|
172.6
|
|
4
|
|
2020-21
|
|
180.2
|
|
5
|
|
2021-22
|
|
159.9
లక్షల మిలియన్ టన్నులలో...
రాష్ట్రపతి సచివాలయం
డా.బి.ఆర్. అంబేద్కర్ జయంతి సందర్భంగా భారత రాష్ట్రపతి శుభాకాంక్షలు
డా. బి.ఆర్. అంబేద్కర్ జయంతి సందర్భంగా భారత రాష్ట్రపతి శ్రీ రామనాథ్ కోవింద్ జాతికి శుభాకాంక్షలు తెలిపారు.
ఈ సందర్భంగా ఆయన జాతినుద్దేశించి ఇచ్చిన సందేశంలో “ భారత సంవిధానకర్త డా.భీం రావ్ అంబేద్కర్ భారత పౌరులందరికీ నా శుభాకాంక్షలు” అని తెలిపారు.
“సంస్కరణకర్తగా, న్యాయవేత్తగా, ఆర్థికవేత్తగా, రాజకీయవేత్తగా మరియు న్యాయ కోవిదుడిగా డా. అంబేద్కర్ జాతికి అమూల్యమైన సేవలను అందించారు.
సామాజిక సామరస్యం మరియు సమానత సమాజంలో పెరగాలని ఆయన కోరుకున్నారు. ఇందుకోసం ఆయన తన జీవిత కాలన్ని దేశానికి మరియు సమాజ సేవకు అంకితం చేసారు. గత కొన్ని దశాబ్దాలుగా మన దేశ పౌరులు ప్రజాస్వామ్య విలువలతో జీవిస్తున్నారంటే అది ఆయన జాతి అందజేసిన ప్రగతిశీల, సంఘటిత రాజ్యాంగం వలననే.
డా. అంబేద్కర్ జయంతి సందర్భంగా దేశ పౌరులుగా మనం ఆయన గొప్ప ఔన్నత్యం, పోరాటం మరియు ఆయన నెలకొల్పిన విలుల నుండి మనం స్ఫూర్తి పొందాలి. మన దేశ ఔన్నత్యాన్ని పెంచడానికి మరియు దృఢమైన భారత నిర్మాణానికి డా. అంబేద్కర్ బోధనలను నుండి ఆలోచనలను మన జీవితంతో అన్వయించుకోవాలి. కొవిడ్-19 కారణంగా దేశ ప్రజలందరూ సామాజిక దూరాన్ని పాటిస్తూ తమ తమ ఇళ్ళ వద్దనే డా. అంబేద్కర్ జయంతిని జరుపుకోవాలి”.
హిందీలో సందేశం కోసం ఈ క్రింది లింకును క్లిక్ చేయండి
(Visitor Counter : 105
భారత పోటీ ప్రోత్సాహక సంఘం
టాటా పవర్ కంపెనీ లిమిటెడ్ ఒడిశాలోని మూడు విద్యుత్ సరఫరా సంస్థలలో 51 శాతం ఈక్విటీని కొనుగోలు చేసేందుకు సీసీఐ ఆమోదం
సీసీఐ ఆమోదంతో టాటా పవర్ చేతికి చేరనున్న వెస్ట్రన్ ఎలక్ట్రిసిటీ సప్లయి కంపెనీ ఆఫ్ ఒడిశా, సదరన్ ఎలక్ట్రిసిటీ సప్లయి కంపెనీ ఆఫ్ ఒడిశా, సెంట్రల్ ఎలక్ట్రిసిటీ సప్లయి కంపెనీ ఆఫ్ ఒడిశా సంస్థలలోని కీలక వాటా
టాటా పవర్ కంపెనీ లిమిటెడ్ ఒడిశాలోని మూడు విద్యుత్ సరఫరా సంస్థలలో 51 శాతం మేర ఈక్విటీ షేర్ను కొనుగోలు చేసేందుకు గాను కాంపిటీషన్ కమిషన్ ఆఫ్ ఇండియా  ఆమోదం తెలిపింది. పోటీ చట్టం 2002లోని సెక్షన్ 31  కింద.. ఒడిశాలోని మూడు విద్యుత్ సరఫరా సంస్థలలో 51 శాతం ఈక్విటీ వాటా మూలధనాన్ని కొనుగోలు చేయడానికి.. టాటా పవర్ కంపెనీ లిమిటెడ్కు  ఈ రోజు ఆమోదం సీసీఐ ఆమోదం లభించింది. దీంతో వెస్ట్రన్ ఎలక్ట్రిసిటీ సప్లయి కంపెనీ ఆఫ్ ఒడిశా , సదరన్ ఎలక్ట్రిసిటీ సప్లయి కంపెనీ ఆఫ్ ఒడిశా , సెంట్రల్ ఎలక్ట్రిసిటీ సప్లయి కంపెనీ ఆఫ్ ఒడిశా సంస్థలలో 51 శాతం కీలక వాటాను టీపీసీఎల్ సంస్థ కొనుగోలు చేసేందుకు గాను మార్గం సుగమమైంది. 2003 విద్యుత్ చట్టం సెక్షన్ 20 కింద ఒడిశా ఎలక్ట్రిసిటీ రెగ్యులేటరీ కమిషన్  ప్రారంభించిన పోటీ బిడ్డింగ్ ప్రక్రియల్ని వేరుచేయడానికి అనుగుణంగా గ్రిడ్ కార్పొరేషన్ ఆఫ్ ఒడిశా లిమిటెడ్  నుండి టీసీసీఎల్ ప్రతి యుటిలిటీలో 51 శాతం ఈక్విటీ వాటా మూలధనాన్ని కొనుగోలు చేయడానికి గాను ప్రతిపాదిత కలయికలు సంబంధించినది. టాటా గ్రూపునకు చెందిన టీపీసీఎల్ పబ్లిక్ లిస్టెట్ కంపెనీ. ఈ సంస్థ ప్రధానంగా విద్యుత్ ఉత్పత్తి, ప్రసారం, విద్యుత్ పంపిణీ వ్యాపారంలో నిమగ్నమై ఉంది. వెస్కో యుటిలిటీ ఒడిశాలోని ఐదు పశ్చిమ జిల్లాల్లో విద్యుత్ పంపిణీ మరియు రిటైల్ విద్యుత్ సరఫరా వ్యాపారంలో నిమగ్నమై ఉంది. ఆ జిల్లాలు..  రూర్కెలా;  బుర్లా ;  భవనిపట్న ;  బోలంగీర్; మరియు  బార్గర్. సౌత్కో యుటిలిటీ ఒడిశాలోని ఆరు దక్షిణ జిల్లాల్లో విద్యుత్ పంపిణీ, రిటైల్ సరఫరా వ్యాపారంలో నిమగ్నమై ఉంది. అవి..  నగరం ;  బెర్హాంపూర్;  అస్కా;  భంజనగర్;  జైపూర్; మరియు  రాయగడ. సెస్కో యుటిలిటీ ఒడిశాలోని నాలుగు కేంద్ర జిల్లాల్లో విద్యుత్ పంపిణీ మరియు రిటైల్ సరఫరా వ్యాపారంలో నిమగ్నమై ఉంది. అవి i) భువనేశ్వర్ , ii) కటక్, iii) పరదీప్ మరియు iv) ధెంకనల్.
దీనికి సంబంధింని సమగ్రమైన ఆర్డర్ త్వరలో వెలువడనుంది.